maliksing hinugot ang dalang rebolber, lumundag sa loob ng tindahan at pinukol ng tatangnan ang ulo ni julio. ito'nanghina nang kaunti, gayon ma'hinarap niya nang pangatawanan ang mapangahas. di naglaon at gumulong kapwa sa sahig; animo'nililindol ang tindahan; ang mabuway na kinahahanayan ng mga bote ng alak, ay natagilid; gumuho ang lahat ng laman. katakot takot na ingay! dumalong nagtutumili ang dalagang anak ni julio. isang sipang ikinasubasob ng binibining nananangis, ang dito'isinalubong ng halimaw. kahabag habag na mag ama! sa karatig na tindahan ay may ibang nangyayari: dalawang pulis ng bayan at si gerardo ang nahandoon. si gerardo ay isang binatang maglalabing siyam ang gulang: matibay na puso, maliwanag na isip, katawang malakas, at mapangahas na loob sa alin mang gawaing mapanganib.